
4 DR.31.10.2013 

 
kawasan-kawasan ataupun orang-orang dalam tempat ini melakukan perkara-perkara yang 
tidak diingini yang akan mencemarkan air di dalam sungai tersebut. Terima kasih.  

 Dato' Wan Mohammad Khair-il Anuar Wan Ahmad [Kuala Kangsar]: Terima 
kasih  Tuan Yang di-Pertua, sebenarnya projek River of Life ini merupakan satu aset yang 

amat bernilai, yang belum dibangunkan sepenuhnya. Cumanya agak malang sedikit sungai-
sungai di Kuala Lumpur ini tidak begitu besar dan lebar. Jadi, soalan tambahan saya, 
berapakah sebenarnya jangkaan nilai sumbangan projek River of Life ini kepada ekonomi 
negara, khususnya untuk Kuala Lumpur. Terima kasih.  

 Datuk Seri Tengku Adnan Tengku Mansor: Terima kasih Yang Berhormat 

daripada Kuala Kangsar. Sebenarnya apa yang telah kita lakukan ialah walaupun kita telah 
sebut kos projek ini sebanyak RM4 bilion. Kita menganggarkan kalau semua projek ini telah 
siap, kita berkeyakinan bahawa ia akan  memberi pulangan yang lebih tinggi daripada 
jumlah yang kerajaan telah belanjakan. Ini kerana kita akan pastikan bahawa tanah-tanah, 
khususnya di tebing-tebing sungai yang telah kita naik taraf. Misalnya, dalam kawasan 
Wilayah Persekutuan Kuala Lumpur iaitu sebanyak 10.7 kilometer sahaja yang saya jaga. 
Ada 110 kilometer. Yang lain itu terletak di negeri Selangor. Hulu Selangor, Hilir Selangor. 
Saya di tengah-tengah. Ini masalah yang sedang dihadapi oleh Dewan Bandaraya Kuala 
Lumpur kerana Selangor terpaksa membantu kami memastikan bahawa apa yang berlaku 
di Hulu Selangor, air-air yang turun ke Wilayah Persekutuan ini juga dijaga dan dipastikan 
bahawa tidak ada pencemaran.  

 Ini masalah yang sedang dihadapi oleh kita. Walau bagaimanapun, 
tanggungjawab Yang Berhormat daripada Kuala Kangsar, saya berkeyakinan selepas 
tebing-tebing sungai ini dinaikkan taraf dan juga diperbaiki, nilai tanah akan meningkat dan 
tanah-tanah kerajaan yang berada di tebing-tebing sungai ini akan dijual secara tender 
kepada masyarakat dan kepada sesiapa yang berminat dan kita mendapat pulangan 
semula apa yang telah kita belanjakan. Sekian, terima kasih. 

■1020 

 

3. Datuk Datu Nasrun bin Datu Mansur [Silam] minta Menteri Kewangan 

menyatakan langkah yang telah diambil oleh kerajaan untuk memperkasakan sistem 
kewangan Islam sebagai ikonik baharu untuk ekonomi Malaysia serta nyatakan: 

(a) berapakah jumlah sumbangan industri kewangan Islam kepada 
pendapatan negara dari tahun 2003-2013; dan 

 (b) apakah kekangan semasa terhadap perkembangan kewangan 
Islam di Malaysia 

Timbalan Menteri Kewangan [Datuk Haji Ahmad bin Haji Maslan]: 
Assalamualaikum, salam sejahtera Tuan Yang di-Pertua. Terima kasih Yang Berhormat 

Silam. Untuk makluman Ahli-ahli Yang Berhormat, Malaysia menyasarkan untuk menjadi 
hab global kewangan Islam dan hab pendidikan kewangan Islam di peringkat antarabangsa. 
Oleh itu, kerajaan menjalankan usaha berterusan untuk memperkasa Industri Kewangan 
Islam supaya terus menyumbang kepada pertumbuhan ekonomi Malaysia.  

Antaranya pertama, Pelan Sektor Kewangan 2011-2020 yang diterbitkan oleh 
Bank Negara Malaysia menggariskan pelbagai langkah strategik bagi menyediakan 
persekitaran yang lebih kondusif dan menambah baik kemampuan Malaysia dalam 
memudah cara aliran kewangan merentasi sempadan.   

Kedua, Program Transformasi Ekonomi (ETP) telah mengenal pasti industri 
kewangan Islam sebagai sektor penting yang akan menyumbang kepada tambahan 
pendapatan negara kasar sebanyak RM7.2 bilion dan hampir 12,000 peluang pekerjaan 
menjelang tahun 2020. Pembangunan industri kewangan Islam dizahirkan melalui bidang 
ekonomi utama negara di bawah pendidikan dan di bawah perkhidmatan kewangan.   

Ketiga, Akta Perkhidmatan Kewangan Islam telah dikuatkuasakan pada 30 Jun 
2013 baru-baru ini sebagai langkah untuk memodenkan undang-undang bagi mengawal 
selia perlakuan dan penyediaan institusi kewangan Islam di Malaysia. Sumbangan industri 
kewangan Islam melalui nilai tambah kepada Keluaran Dalam Negara Kasar telah 
meningkat pada kadar purata 32% setahun dan menyumbangkan sebanyak 2.1% kepada 
KDNK Malaysia pada tahun 2009 berbanding hanya 0.3% pada tahun 2000.   



kawasan-kawasan ataupun orang-orang dalam tempat ini melakukan perkara-perkara yang tidak diingini yang akan mencemarkan air di dalam sungai tersebut. Terima kasih. Dato' Wan Mohammad Khair-il Anuar Wan Ahmad [Kuala Kangsar]: Terima kasih Tuan Yang di-Pertua, sebenarnya projek River of Life ini merupakan satu aset yang amat bernilai, yang belum dibangunkan sepenuhnya. Cumanya agak malang sedikit sungai- sungai di Kuala Lumpur ini tidak begitu besar dan lebar. Jadi, soalan tambahan saya, berapakah sebenarnya jangkaan nilai sumbangan projek River of Life ini kepada ekonomi negara, khususnya untuk Kuala Lumpur. Terima kasih. Datuk Seri Tengku Adnan Tengku Mansor: Terima kasih Yang Berhormat daripada Kuala Kangsar. Sebenarnya apa yang telah kita lakukan ialah walaupun kita telah sebut kos projek ini sebanyak RM4 bilion. Kita menganggarkan kalau semua projek ini telah siap, kita berkeyakinan bahawa ia akan memberi pulangan yang lebih tinggi daripada jumlah yang kerajaan telah belanjakan. Ini kerana kita akan pastikan bahawa tanah-tanah, khususnya di tebing-tebing sungai yang telah kita naik taraf. Misalnya, dalam kawasan Wilayah Persekutuan Kuala Lumpur iaitu sebanyak 10.7 kilometer sahaja yang saya jaga. Ada 110 kilometer. Yang lain itu terletak di negeri Selangor. Hulu Selangor, Hilir Selangor. Saya di tengah-tengah. Ini masalah yang sedang dihadapi oleh Dewan Bandaraya Kuala Lumpur kerana Selangor terpaksa membantu kami memastikan bahawa apa yang berlaku di Hulu Selangor, air-air yang turun ke Wilayah Persekutuan ini juga dijaga dan dipastikan bahawa tidak ada pencemaran. Ini masalah yang sedang dihadapi oleh kita. Walau bagaimanapun, tanggungjawab Yang Berhormat daripada Kuala Kangsar, saya berkeyakinan selepas tebing-tebing sungai ini dinaikkan taraf dan juga diperbaiki, nilai tanah akan meningkat dan tanah-tanah kerajaan yang berada di tebing-tebing sungai ini akan dijual secara tender kepada masyarakat dan kepada sesiapa yang berminat dan kita mendapat pulangan semula apa yang telah kita belanjakan. Sekian, terima kasih. #1020. 3. Datuk Datu Nasrun bin Datu Mansur [Silam] minta Menteri Kewangan menyatakan langkah yang telah diambil oleh kerajaan untuk memperkasakan sistem kewangan Islam sebagai ikonik baharu untuk ekonomi Malaysia serta nyatakan: (a) berapakah jumlah sumbangan industri kewangan Islam kepada pendapatan negara dari tahun 2003-2013; dan (b) apakah kekangan semasa terhadap perkembangan kewangan Islam di Malaysia Timbalan Menteri Kewangan [Datuk Haji Ahmad bin Haji Maslan]: Assalamualaikum, salam sejahtera Tuan Yang di-Pertua. Terima kasih Yang Berhormat Silam. Untuk makluman Ahli-ahli Yang Berhormat, Malaysia menyasarkan untuk menjadi hab global kewangan Islam dan hab pendidikan kewangan Islam di peringkat antarabangsa. Oleh itu, kerajaan menjalankan usaha berterusan untuk memperkasa Industri Kewangan Islam supaya terus menyumbang kepada pertumbuhan ekonomi Malaysia. Antaranya pertama, Pelan Sektor Kewangan 2011-2020 yang diterbitkan oleh Bank Negara Malaysia menggariskan pelbagai langkah strategik bagi menyediakan persekitaran yang lebih kondusif dan menambah baik kemampuan Malaysia dalam memudah cara aliran kewangan merentasi sempadan. Kedua, Program Transformasi Ekonomi (ETP) telah mengenal pasti industri kewangan Islam sebagai sektor penting yang akan menyumbang kepada tambahan pendapatan negara kasar sebanyak RM7.2 bilion dan hampir 12,000 peluang pekerjaan menjelang tahun 2020. Pembangunan industri kewangan Islam dizahirkan melalui bidang ekonomi utama negara di bawah pendidikan dan di bawah perkhidmatan kewangan. Ketiga, Akta Perkhidmatan Kewangan Islam telah dikuatkuasakan pada 30 Jun 2013 baru-baru ini sebagai langkah untuk memodenkan undang-undang bagi mengawal selia perlakuan dan penyediaan institusi kewangan Islam di Malaysia. Sumbangan industri kewangan Islam melalui nilai tambah kepada Keluaran Dalam Negara Kasar telah meningkat pada kadar purata 32% setahun dan menyumbangkan sebanyak 2.1% kepada KDNK Malaysia pada tahun 2009 berbanding hanya 0.3% pada tahun 2000.